དེ་བཞིན་དུ་དམ་ཆོས་སྟོན་པ་ལ་བརྟེན་ནས་ལོག་པར་ལྟ་བ་སོགས་ལམ་ངན་པ་སྤོང་བ་དང་།ཡང་དག་པའི་ལྟ་བ་སོགས་ལམ་བཟང་པོ་ལ་ཡང་དག་པར་གནས་པར་བྱེད་པ་དང་།འཁོར་བའི་འབྲོག་དགོས་པ་ལས་བརྒལ་བའི་དབུགས་འབྱིན་པ་དང་།ངན་སོང་ལས་མཆོངས་ཏེ་བདེ་བར་འགྲོ་བ་དང་།འདོད་པ་མྱ་ངན་ལས་འདས་པའི་ཡུལ་དུ་ཡང་དག་པར་ཕར་ཕྱིན་པར་བྱེད་པ་ཡིན་ནོ།།དེ་དག་ཀྱང་ཆོས་ཉན་པ་ལས་འབྱུང་གི།མ་ཉན་པ་ལས་མ་ཡིན་པས།གུས་པས་ཉན་པར་བྱས་སོ།།ཞེས་གསུངས་ཏེ།རྣམ་བཤད་རིགས་པ་རུ་བཅོམ་ལྡན་འདས་ཀྱིས་ཆོས་ཉན་པ་ལ་ཕན་ཡོན་ལྔ་གསུངས་ལ།དེ་དག་ནི་ཐོས་པ་ཐོས་པར་འགྱུར་བ་དང་།ཐོས་པ་ཡོངས་སུ་བྱང་བར་འགྱུར་བ་དང་།སོམ་ཉི་སྤོང་བ་དང་།ལྟ་བ་དྲང་པོར་བྱེད་པ་དང་།ཤེས་རབ་ཀྱི་ཚིག་དང་དོན་ཟབ་མོ་རྟོགས་པར་འགྱུར་པའོ།།དེ་ལྟར་ཆོས་ལ་ཡང་དག་པར་ཉན་ན།རྗེ་བཙུན་བྱམས་པ་མགོན་པོས།གང་ཞིག་དོན་ལྡན་ཆོས་དང་ཉེར་འབྲེལ་ཞིང་།།ཁམས་གསུམ་ཀུན་ནས་ཉོན་མོངས་སྤོང་བྱེད་གསུངས།།ཞི་བའི་ཕན་ཡོན་སྟོན་པར་མཛད་པ་གང་།།དེ་དག་དྲང་སྲོང་གསུང་ཡིན་ལྡོག་པ་གཞན།།ཞེས་དངོས་དང་བརྒྱུད་པའི་སྒོ་ནས་སེམས་ཅན་ཐམས་ཅད་རྒྱུད་ཀྱི་ལས་དང་ཉོན་མོངས་པའི་ཚོགས་ཞི་བ་དང་མཐར་བདེ་བར་བྱེད་པའོ།།